CPM står for Cost Per Mille – Mille er den latinske betegnelse for tusinder, hvorfor CPM står for omkostninger pr. tusinde visninger. Denne budgivningsmetode bruges ofte i forbindelse med displayannoncering, hvor visninger er det altoverskyggende marketingmål. Mange 3.part annoncører, som større medier, afregner også med en fast CPM – f.eks. CPM 90, hvor tusinde visninger koster 90 kroner.
I forlængelse af CPM kommer vCPM. vCPM står for Viewable Cost Per Mille – altså omkostninger pr. tusinde synlige visninger. Med vCPM betaler du derfor kun for visninger, som du ved, at brugerne kan se. Disse visninger er nøje udvalgte positioner – og det er derfor ikke alle website, der kan tilbyde disse "synlige" annoncevisninger.